HEMRAJลุ้นขายที่1.4พันไร่
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

ปีหน้าตั้งงบลงทุน46พันล. มองการเมืองลงทุนตปท.ดี
โพสต์ทูเดย์ — เหมราชฯ ตั้งเป้าหมายยอดขายที่ดินในนิคมปีหน้าขั้นต่ำ 1,000 ไร่ เท่าปีนี้ หวังสูงถึง 1,2001,400 ไร่
นายเผ่าพิทยา สมุทรกลินผู้อำนวยการฝ่ายนักลงทุนสัมพันธ์และวางแผน บริษัท เหมราชพัฒนาที่ดิน (HEMRAJ) นำเสนอข้อมูลต่อนักลงทุนว่า ปีหน้าตั้งเป้าหมายยอดขายที่ดินขั้นต่ำ 1,000 ไร่ และถ้าหากสถานการณ์ดีคงสามารถขายได้ถึง 1,2001,400 ไร่ โดยจะมีการประเมินกลางปีหน้าอีกครั้งหนึ่ง
สำหรับปีนี้คาดว่าจะเป็นไปตามเป้าหมาย คือ ขายที่ดินได้ 1,000 ไร่ จาก 9 เดือนแรกปีนี้ขายได้แล้ว721 ไร่ ซึ่งคาดว่าจะทำให้รายได้โต 80% ตามเป้าหมายจากปี 2552 ที่มีรายได้ 2,050 ล้านบาท และกำไรสุทธิเติบโต 50% จากปี 2552 ที่มีกำไรสุทธิ 575 ล้านบาท
ทั้งนี้ ลูกค้าที่อยู่ระหว่างเจรจาซื้อขายที่ 6070% เป็นกลุ่มยานยนต์
ส่วนผลงานงวด 9 เดือนแรกปีนี้บริษัทก็มีรายได้ 2,809 ล้านบาท มากกว่าปี 2552 ทั้งปี รวมถึงกำไรสุทธิ 878 ล้านบาท ก็สูงกว่าทั้งปีก่อน
“ปีก่อนเราเผชิญกับปัญหาวิกฤตเศรษฐกิจโลกและการเมืองในประเทศ รวมถึงปัญหามลพิษในมาบตาพุด แต่ตอนนี้เรื่องทั้งหมดคลี่คลายแล้ว” นายเผ่าพิทยา กล่าว
ปัจจุบัน HEMRAJ มีรายได้ที่รอรับรู้จากนิคมอุตสาหกรรมร่วมทุน 815 ล้านบาท จากวิธีการรับรู้รายได้ตามการแล้วเสร็จของการพัฒนาอุตสาหกรรมเฟสใหม่อีก 3 เฟส ที่รอรับรู้ในช่วง 318 เดือนข้างหน้า
ขณะนี้ที่ดินในนิคมอุตสาหกรรมมาบตาพุดของบริษัทเหลือเพียง 400 ไร่ คงขยายได้ไม่มากแล้ว การที่รัฐบาลจำกัดการขยายพื้นที่ทำธุรกิจปิโตรเคมีคงไม่ส่งผลกระทบ
การลงทุนในปี 2554 ตั้งงบ ประมาณไว้ 4,0006,000 ล้านบาท ที่จะส่งผลให้สัดส่วนหนี้สินต่อทุนเพิ่มจาก 0.7 เท่า เป็น 1.5 เท่า
ทั้งนี้ จะเป็นการลงทุนในโครงการเก็คโค่วัน 35% หรือ 1,4001,500 ล้านบาท ที่โครงการอยู่ระหว่างการก่อสร้าง พัฒนาที่ดินในนิคมอุตสาหกรรม 800 ล้านบาท และก่อสร้างโรงงานสำเร็จรูป300 ล้านบาท ที่เหลือเป็นระบบสาธารณูปโภค
นอกจากนั้น ยังมีโครงการอสังหาริมทรัพย์ 3 โครงการ คือ โครงการสร้างทาวน์เฮาส์ระดับบนริมแม่น้ำเจ้าพระยาบริเวณพระราม 3 จำนวน 35 ยูนิต คาดว่าแล้วเสร็จใน 18 เดือน ส่วนอีก 2 โครงการ คือ คอนโดมิเนียมที่นิคมอุตสาหกรรมอีสเทิร์นซีบอร์ด และโครงการที่อยู่อาศัยรามคำแหง